עונת 2018/2019 ב-NBA

עונת 2018/2019 היא העונה ה-73 של ליגת ה-NBA. בסיום העונה זכתה טורונטו ראפטורס באליפות ה-NBA הראשונה בתולדותיה, לאחר שגברה בסדרת הגמר על גולדן סטייט ווריורס, בתוצאה 4–2. בתואר ה-MVP של סדרת הגמר זכה קוואי לנארד. מילווקי באקס סיימה את העונה הסדירה עם מאזן הניצחונות הטוב ביותר, 60–22, ושחקנה יאניס אדטוקומבו זכה בתואר ה-MVP של העונה הסדירה. ג'יימס הארדן מיוסטון רוקטס היה "מלך הסלים" של העונה, לאחר שקלע 36.1 נקודות בממוצע למשחק, שהיה ממוצע הנקודות הגבוה ביותר מאז עונת 1986/1987. משחק האולסטאר נערך ב-17 בפברואר 2019 בספקטרום סנטר, אולמה הביתי של קבוצת שארלוט הורנטס. הייתה זו עונתם האחרונה בקריירה של דירק נוביצקי, דוויין וייד וטוני פארקר, שלושה מהשחקנים הבולטים ב-NBA בשני העשורים האחרונים. דראפט ה-NBA‏ 2018 נערך ב-21 ביוני 2018 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-15 במאי נקבע שפיניקס סאנס תבחר ראשונה בדראפט, ובמקומות השני והשלישי יבחרו סקרמנטו קינגס ואטלנטה הוקס, בהתאמה. בבחירה הראשונה נלקח הסנטר דיאנדרה אייטון מאוניברסיטת אריזונה על ידי הסאנס, ואחריו בחרה סקרמנטו את הפאוור פורוורד מרווין באגלי. בבחירה השלישית בחרה אטלנטה את הגארד הסלובני לוקה דונצ'יץ', ומיד שלחה אותו בטרייד לדאלאס מאבריקס בתמורה לבחירה החמישית, טריי יאנג, ובחירת דראפט עתידית. 26 ביוני 2018: לוס אנג'לס קליפרס שלחה את אוסטין ריברס לוושינגטון ויזארדס, בתמורה למרצ'ין גורטאט. 18 ביולי 2018: סן אנטוניו ספרס שלחה את קוואי לנארד ודני גרין לטורונטו ראפטורס, בתמורה לדמאר דרוזן, יאקוב פולטל ובחירת דראפט עתידית. 25 ביולי 2018: בטרייד משולש בין אטלנטה הוקס, פילדלפיה 76' ואוקלהומה סיטי ת'אנדר נשלחו דניס שרדר (מאטלנטה) וטימותי לואוו-קברו (מפילדלפיה) לאוקלהומה סיטי, בעוד מייק מוסקאלה (מאטלנטה) נשלח לפילדלפיה, וג'סטין אנדרסון (מפילדלפיה), כרמלו אנתוני ובחירת דראפט עתידית (מאוקלהומה סיטי) נשלחו לאטלנטה. 12 בנובמבר 2018: מינסוטה טימברוולבס שלחה את ג'ימי באטלר וג'סטין פאטון לפילדלפיה 76' בתמורה לדאריו שאריץ', רוברט קובינגטון, ג'ריד ביילס ובחירת דראפט עתידית. 17 בדצמבר 2018: פיניקס סאנס שלחה את טרבור אריזה לוושינגטון ויזארדס בתמורה לקלי אוברה ואוסטין ריברס. 1 בפברואר 2019: ניו יורק ניקס שלחה את קריסטפס פורזינגיס, טים הארדוויי, קורטני לי וטריי ברק לדאלאס מאבריקס בתמורה לדניס סמית', דיאנדרה ג'ורדן, וסלי מת'יוז ושתי בחירות דראפט עתידיות. 6 בפברואר 2019: לוס אנג'לס קליפרס שלחה את טוביאס האריס, בובאן מריאנוביץ' ומייק סקוט לפילדלפיה 76', בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות. 7 בפברואר 2019: וושינגטון ויזארדס שלחה את אוטו פורטר לשיקגו בולס בתמורה לג'בארי פארקר, בובי פורטיס ובחירת דראפט עתידית. דאלאס מאבריקס שלחה את הריסון בארנס לסקרמנטו קינגס בתמורה לזאק רנדולף וג'סטין ג'קסון. ממפיס גריזליס שלחה את מארק גאסול לטורונטו ראפטורס בתמורה ליונאס ולנצ'יונאס, סי. ג'יי. מיילס, דלון רייט ובחירת דראפט עתידית. בטרייד משולש בין מילווקי באקס, דטרויט פיסטונס וניו אורלינס פליקנס, נשלחו סטנלי ג'ונסון (מדטרויט) וג'ייסון סמית' (ממילווקי) לניו אורלינס, בעוד ניקולה מירוטיץ' (מניו אורלינס) נשלח למילווקי, ות'אן מייקר (ממילווקי) נשלח לדטרויט. סוף-שבוע האולסטאר נערך בין התאריכים 15–17 בפברואר 2019 בספקטרום סנטר, אולמה הביתי של קבוצת שארלוט הורנטס. משחק האולסטאר עצמו התקיים ב-17 בפברואר. כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (5 שחקני חמישייה ו-7 מחליפים מכל אזור). בדומה למשחק האולסטאר הקודם, שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) שימשו כ"קפטנים" של קבוצתם, אותה הרכיבו מתוך יתר השחקנים שנבחרו להשתתף במשחק, במהלך "דראפט" בין הקפטנים בו בחרו את השחקנים לסירוגין. לברון ג'יימס (לוס אנג'לס לייקרס) ויאניס אדטוקומבו (מילווקי באקס) זכו במספר הקולות הרב ביותר, ובכך נבחרו לשמש כשני הקפטנים. מייקל מלון (דנוור נאגטס) נבחר לאמן את "קבוצת לברון", ומייק בודנהולצר (מילווקי באקס) נבחר לאמן את "קבוצת יאניס". יתר שחקני החמישיות הפותחות היו ג'ואל אמביד, קווין דוראנט, פול ג'ורג', קוואי לנארד, ג'יימס הארדן, קיירי אירווינג, סטפן קרי וקמבה ווקר. כשחקני ספסל, נבחרו מהמזרח השחקנים ניקולה ווצ'ביץ', בלייק גריפין, בן סימונס, כריס מידלטון, ויקטור אולדיפו, בראדלי ביל וקייל לאורי, ומהמערב נבחרו קארל-אנתוני טאונס, ניקולה יוקיץ', אנתוני דייוויס, למרכוס אולדרידג', קליי תומפסון, דמיאן לילארד וראסל וסטברוק. כמחליפו של אולדיפו הפצוע במשחק האולסטאר נבחר דיאנג'לו ראסל. כמו כן זומנו להשתתף במשחק השחקנים דוויין וייד ודירק נוביצקי אשר צפויים לפרוש בסיום העונה. בדראפט בין הקפטנים, אשר נערך ושודר ב-7 בפברואר, נלקח ראשון קווין דוראנט (על ידי ג'יימס), ואחריו נלקח סטפן קרי (על ידי אנדטוקומבו). במשחק האולסטאר עצמו ניצחה "קבוצת לברון" בתוצאה 178–164. קווין דוראנט זכה בתואר ה-MVP של משחק האולסטאר לאחר שהוביל את הקבוצה המנצחת עם 31 נקודות. החלפה ^- דיאנג'לו ראסל נבחר להחליף את ויקטור אולדיפו הפצוע ב"קבוצת יאניס". משחק הכוכבים העולים - נערך ב-15 בפברואר. במשחק השתתפו 20 רוקיז ושחקנים בעונתם השנייה ב-NBA, שחולקו לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). "קבוצת ארצות הברית" ניצחה בתוצאה 161–144, ובתואר ה-MVP של המשחק זכה קייל קוזמה (לוס אנג'לס לייקרס) שקלע 35 נקודות. תחרות השלשות - נערך ב-16 בפברואר, ג'ו האריס (ברוקלין נטס) זכה בתחרות. יתר המתמודדים היו קמבה ווקר (שארלוט), סטפן קרי (גולדן סטייט), סת' קרי (פורטלנד), דמיאן לילארד (פורטלנד), באדי הילד (סקרמנטו), דווין בוקר (פיניקס), דני גרין (טורונטו), כריס מידלטון (מילווקי) ודירק נוביצקי (דאלאס). תחרות ההטבעות - נערך ב-16 בפברואר, המידו דיאלו (אוקלהומה סיטי ת'אנדר) זכה בתחרות. יתר המתמודדים היו דניס סמית' (ניו יורק), מיילס ברידג'ס (שארלוט) וג'ון קולינס (אטלנטה). אתגר הכישורים - נערך ב-16 בפברואר, ג'ייסון טייטום (בוסטון סלטיקס) זכה בתחרות. יתר המתמודדים היו מייק קונלי (ממפיס), טריי יאנג (אטלנטה), דיארון פוקס (סקרמנטו), לוקה דונצ'יץ' (דאלאס), קייל קוזמה (לייקרס), ניקולה יוקיץ' (דנוור) וניקולה ווצ'ביץ' (אורלנדו). הזוכים בפרסים העונתיים מטעם הליגה הוכרזו בטקס רשמי אשר נערך ב-24 ביוני 2019, בעיר לוס אנג'לס. MVP של העונה הסדירה – יאניס אדטוקומבו (מילווקי באקס) שחקן ההגנה של העונה – רודי גובר (יוטה ג'אז) רוקי השנה – לוקה דונצ'יץ' (דאלאס מאבריקס) השחקן השישי של העונה – לו ויליאמס (לוס אנג'לס קליפרס) השחקן המשתפר של העונה – פסקל סיאקם (טורונטו ראפטורס) מאמן השנה – מייק בודנהולצר (מילווקי באקס) מנהל השנה – ג'ון הורסט (מילווקי באקס) פרסים חברתיים: פרס הספורטיביות – מייק קונלי (ממפיס גריזליס) פרס האזרחות – דמיאן לילארד (פורטלנד טרייל בלייזרס) פרס השחקן הקבוצתי – מייק קונלי (ממפיס גריזליס) פרס עזרה לקהילה – בראדלי ביל (וושינגטון ויזארדס) חמישיות העונה: חמישיות ההגנה: חמישיות הרוקיז: כל אחת מסדרות הפלייאוף משוחקת בשיטת הטוב משבעה משחקים; הקבוצה הראשונה אשר מנצחת ארבעה משחקים מעפילה לשלב הבא. סדר המשחקים של הסדרות הוא 2–2–1–1–1, כלומר הקבוצה בעלת הדירוג הגבוה יותר (אשר מחזיקה ב"יתרון ביתיות") מארחת את שני המשחקים הראשונים, וכן את המשחקים החמישי והשביעי, בעוד יריבתה מארחת את המשחק השלישי, הרביעי והשישי. סגל האלופה, טורונטו ראפטורס: קוואי לנארד, קייל לאורי, פסקל סיאקם, מארק גאסול, דני גרין, פרד ואנווליט, סרז' איבקה, נורמן פאוול, ג'ודי מיקס, פטריק מקאו, ג'רמי לין, אריק מורלנד, מלקולם מילר וכריס בושיי (אוג'י אנונובי וג'ורדן לויד נכללו בסגל אך לא השתתפו בפלייאוף). מאמן ראשי: ניק נרס. מדיה וקבצים בנושא עונת 2018/2019 ב-NBA בוויקישיתוף אתר האינטרנט הרשמי של עונת 2018/2019 ב-NBA (באנגלית) מחממים את הפרקט, באתר וואלה, 6 בספטמבר 2018 טורונטו אלופת ה-NBA אחרי שגברה 110:114 על גולדן סטייט, באתר וואלה, 14 ביוני 2019 נגמר בחיבוק: גם פופוביץ' נפרד מנוביצקי, באתר ערוץ הספורט, 11 באפריל 2019 השניות האחרונות: צפו בפרידה המרגשת של ווייד, באתר ערוץ הספורט, 11 באפריל 2019 בגיל 37: טוני פארקר הודיע על פרישה מכדורסל, באתר וואלה, 10 ביוני 2019 דראפט ה-NBA‏ 2018, באתר הרשמי של ה-NBA בשורות נהדרות ללוקה דונצ'יץ': פיניקס תבחר ראשונה בדראפט, באתר וואלה, 16 במאי 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018 איגור קוקושקוב מונה למאמן פיניקס, באתר וואלה, 3 במאי 2018 ניו יורק מינתה את פיזדייל למאמן, באתר ONE‏, 4 במאי 2018 דיווח: שארלוט תמנה את ג'יימס בורגו למאמן, באתר ONE‏, 8 במאי 2018 לויד פירס, שהיה עוזר בסיקסרס, מונה למאמן אטלנטה, באתר וואלה, 12 במאי 2018 בודנהולצר יאמן את הבאקס, פורסמו המועמדים לנבחרי העונה, באתר ערוץ הספורט, 17 במאי 2018 המג'יק מינו את סטיב קליפורד למאמנם החדש, באתר ערוץ הספורט, 30 במאי 2018 דוויין קייסי מונה רשמית למאמן דטרויט וחתם על חוזה לחמש שנים, באתר וואלה, 11 ביוני 2018 ניק נורס יקודם למאמן הראשי של טורונטו, באתר ערוץ הספורט, 12 ביוני 2018 טיירון לו פוטר מקליבלנד, באתר וואלה, 28 באוקטובר 2018 שיקגו פיטרה את פרד הויברג, ג'ים בוילן יחליפו, באתר וואלה, 3 בדצמבר 2018 זעזוע במינסוטה: טום תיבודו פוטר, באתר וואלה, 7 בינואר 2019 בגיל 37: ניק קוליסון הודיע על פרישה מכדורסל, באתר ONE‏, 10 במאי 2018 מו ויליאמס מצטרף לצוות האימון של קבוצת CSUN, באתר לוס אנג'לס טיימס, 23 במאי 2018 דיווח: רוי היברט פורש מכדורסל, באתר ynet, 18 ביולי 2018 מאנו ג'ינובילי הודיע על פרישה: "הגשמתי את החלומות הכי פרועים", באתר וואלה, 27 באוגוסט 2018 דייוויד וסט מודיע על פרישה ממשחק, באתר הרשמי של ה-NBA,‏ 30 באוגוסט 2018 בגיל 36 ובתום קריירה מפוארת, בוריס דיאו הודיע על פרישה מכדורסל, באתר וואלה, 6 בספטמבר 2018 גולדן סטייט ממנה את דאנליבי לסקאוט, באתר הרשמי של הקבוצה, 24 בספטמבר 2018 ריצ'רד ג'פרסון מודיע על פרישה ממשחק, באתר bleacherreport.com,‏ 14 באוקטובר 2018 אל ג'פרסון מודיע על פרישה, באתר nbcsports.com,‏ 24 במרץ 2019 אוונס ודאג מקדרמוט חותמים באינדיאנה פייסרס, באתר הקבוצה, 6 ביולי 2018 רונדו חותם בלוס אנג'לס, באתר הקבוצה, 6 ביולי 2018 אריזה חותם בפיניקס סאנס, באתר הקבוצה, 6 ביולי 2018 ג'ורדן חותם בדאלאס מאבריקס, באתר הקבוצה, 6 ביולי 2018 קאזינס חותם בגולדן סטייט ווריורס, באתר הקבוצה, 6 ביולי 2018 לברון ג'יימס חתם רשמית בלייקרס, מג'יק: "יחזיר אותנו לגמר ה-NBA"‏, באתר וואלה, 10 ביולי 2018 פייטון ורנדל חותמים בניו אורלינס פליקנס, באתר הקבוצה, 9 ביולי 2018 הווארד חתם בוושינגטון, באתר ONE‏, 12 ביולי 2018 ג'בארי פארקר סיכם לשנתיים בשיקגו בולס, באתר ONE‏, 14 ביולי 2018 ברוק לופז חותם על חוזה במילווקי באקס, באתר הרשמי של הקבוצה, 17 ביולי 2018 מרצ'ין גורטאט עבר לקליפרס תמורת אוסטין ריברס, באתר וואלה, 27 ביוני 2018 בוצע הטרייד בין לאונרד לדרוזן: "אין שום נאמנות במשחק הזה", באתר וואלה, 18 ביולי 2018 כרמלו אנתוני עובר להוקס תמורת דניס שרודר וינופה באופן מיידי, באתר וואלה, 19 ביולי 2018 דיווחים בארה"ב: מינסוטה סיכמה עם הסיקסרס, ג'ימי באטלר עובר לפילדלפיה, באתר וואלה, 10 בנובמבר 2018 לאחר העסקה שנפלה: טרבור אריזה עובר לוושינגטון, קלי אוברה ואוסטין ריברס לפיניקס, באתר וואלה, 17 בדצמבר 2018 פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019 לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019 בארנס התבשר שעבר לסקרמנטו במהלך משחק, דייויס מתרחק מהלייקרס, באתר וואלה, 7 בפברואר 2019 חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019 פורסמו החמישיות לאולסטאר: לברון ויאניס קפטנים, פול ג'ורג' הקדים את אנתוני דייויס, באתר וואלה, 25 בינואר 2019 נחשפו המחליפים לאולסטאר: דונצ'יץ' בחוץ, יוקיץ', ווצ'ביץ' וסימונס בפנים, באתר וואלה, 1 בפברואר 2019 דיאנג'לו ראסל נבחר להחליף את אולדיפו הפצוע במשחק האולסטאר, באתר הרשמי של ה-NBA,‏ 1 בפברואר 2019 ווייד ונוביצקי צורפו לסגלים באולסטאר, באתר ערוץ הספורט, 1 בפברואר 2019 דראפט האולסטאר: דוראנט וקיירי בקבוצה של לברון, הארדן נבחר רק שמיני, באתר וואלה, 8 בפברואר 2019 אולסטאר 2019: קבוצת לברון ניצחה את קבוצת יאניס עם קאמבק גדול, דוראנט MVP‏, באתר וואלה, 18 בפברואר 2019 144:161 לארה"ב על שאר העולם. קוזמה ה-MVP‏, באתר ערוץ הספורט, 15 בפברואר 2019 יאניס אנטטוקומפו זכה בתואר ה-MVP והצהיר בדמעות: "זאת רק ההתחלה", באתר וואלה, 25 ביוני 2019